AP: Nord-Korea har utlevert student
Det melder nyhetsbyrået AP: 21 år gamle Won Moon Joo, som har permanent oppholdstillatelse i USA og er student hos New York University, ble arrestert i Nord-Korea i april for å ha krysset grensen fra Kina til Nord-Korea ulovlig. Les også: Nord-Korea antyder planer om rakettoppskyting I slutten av september arrangerte Nord-Korea en pressekonferanse, hvor 21-åringen leste opp en forhåndsskrevet, og tilsynelatende påtvunget, uttalelse. Uttalelsen var full av lovord for Nord-Koreas myndigheter og innbyggere, skrev Huffington Post. Ifølge det sørkoreanske nyhetsbyrået Yonhap slippes 21-åringen fri klokken 17.30 lokal tid, gjennom den symbolske våpenhvile-landsbyen Panmunjom. – Det er en lettelse at Nord-Korea nå har bestemt seg for å sende hjem vår borger, sier en kilde i det sørkoreanske gjenforeningsdepartementet til Yonhap, mens vedkommende legger til at Nord-Korea også bør utlevere tre andre sørkoreanere som fortsatt holdes av landet.
Landet i nord har løslat 21-åringen Won Moon Joo, som krysset grensen ulovlig for fem måneder side.